Vagellimused

Vagellimused (Aplacophora) on limuste hõimkonda kuuluvad usjad kojata merelimused, keda süstemaatiliselt käsitletakse klassina. Vagellimuseid on teada umbes 28 sugukonda umbes 320 liigiga.

Eestis vagellimuseid ei ela.

Vagellimused elavad enamasti merede sügavates osades ja kuuluvad eranditult bentosse, elutsedes põhjamudas või ainuõõssete kolooniatel.

Enamik vagellimuseid on lühemad kui 5 cm, harva ka kuni 30 cm. Vagellimuste kõhupoolel on ripsmed. 

Limused